Mask Singer ตอนหน้ากากจีแอล
ตอนนี้หุ้น GL เป็นเหมือนบ่อนคาสิโนยักษ์ที่ใหญ่ที่สุดในประวัติศาสตร์ไทยที่มูลค่าคนเข้าคาสิโนนี้ 10,000 ล้านบาทต่อวัน นักลงทุนที่มีเหตุผลควรหลีกเลี่ยงหุ้นตัวนี้ คนที่เมื่อวานดีใจว่าหุ้นบวกเยอะได้กำไร ก็ไม่ต่างอะไรกับการเห็นแบงค์พันตกอยู่บนทางด่วน เมื่อวิ่งเข้าไปเก็บได้สำเร็จ แล้วดีใจคิดว่าครั้งต่อไปจะเก็บได้อีกอย่างปลอดภัย สรุปแล้ววันนี้เปิดเช้าเกือบลิ่ง เย็นปิดเกือบฟลอร์
15 มี.ค. 2560

ตอนนี้หุ้น GL เป็นเหมือนบ่อนคาสิโนยักษ์ที่ใหญ่ที่สุดในประวัติศาสตร์ไทยที่มูลค่าคนเข้าคาสิโนนี้ 10,000 ล้านบาทต่อวัน นักลงทุนที่มีเหตุผลควรหลีกเลี่ยงหุ้นตัวนี้ คนที่เมื่อวานดีใจว่าหุ้นบวกเยอะได้กำไร ก็ไม่ต่างอะไรกับการเห็นแบงค์พันตกอยู่บนทางด่วน เมื่อวิ่งเข้าไปเก็บได้สำเร็จ แล้วดีใจคิดว่าครั้งต่อไปจะเก็บได้อีกอย่างปลอดภัย สรุปแล้ววันนี้เปิดเช้าเกือบลิ่ง เย็นปิดเกือบฟลอร์
ราคา DW put ตอนเช้าเป็นบวกทั้งๆที่หุ้นขึ้นเกือบลิ่ง ทำให้บอกได้ว่าตอนนี้ทฤษฎีทางการเงินใช้ไม่ได้แล้วกับหุ้นตัวนี้ ต้องใช้จิตวิทยา และอารมณ์มวลชนล้วนๆในการซื้อขาย
กลับกลายเป็นว่าเกมนี้ไม่ใช่เฉพาะสำหรับผู้เล่นเก่า การที่วอลุ่มสะพัดเป็นหมื่นล้านบาทต่อวัน หรือคิดเป็น 1 ใน 4 ของวอลุ่มตลาด เป็นแรงดึงดูดให้ผู้เล่นหน้าใหม่เข้ามาเล่นเกมนี้ด้วย บางคนอาจจะคิดว่าใช้เงินไม่มากเล่นขำๆในตอนแรก แต่เมื่อเสียเงินแล้วก็อยากได้คืน ก็เพิ่มทบเงินของเดิมไปเล่นอีก ซึ่งการกระทำแบบนี้ไม่ต่างอะไรกับการพนัน
บางคนกลับให้ความสนใจผิดประเด็นคิดว่าพื้นฐานทางการเงินของบริษัทแข็งแกร่ง กำไรน่าจะเติบโตไปได้ และราคาหุ้นลงมาตั้งเยอะแล้ว ต่ำเกินไปแล้ว
common sense ง่ายๆคืออัตราดอกเบี้ยเฉลี่ยที่บริษัทให้บริษัทอื่นกู้คือ 17% บริษัทนั้นไม่จำเป็นต้องกู้กับ GL เพราะมีทางเลือกอื่นที่ได้ดอกเบี้ยต่ำกว่ามาก ธุรกรรมนี้ผิดธรรมชาติ และเหตุผลเดียวที่เป็นไปได้คือผู้กู้เป็นคนเดียวกันกับบริษัท หรือมีเงื่อนไขพิเศษซ่อนอยู่
เมื่อเห็นพฤติกรรมเป็นแบบนี้แล้ว ถ้าผู้บริหารชุดเดิมยังอยู่ ไม่ว่าหุ้นจะมีราคาเท่าไรเราก็จะไม่มีทางถือหุ้นนี้ได้อย่างสบายใจ เพราะเราไม่มีทางไว้ใจได้เลยว่าเขาจะทำอะไรภายใต้หน้ากากจีแอล